Diari Oficial de la Generalitat Valenciana


Sumari del DOGV 4797, del 14-07-2004 (2004/6823)

RESOLUCIÓ de 28 de juny de 2004, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació del Conveni Marc de col·laboració entre la Conselleria d'Indústria, Comerç i Turisme i Redit, per a la posada en marxa del Pla d'Observatoris de Mercat i Tecnològics en els Sectors Productius de la Comunitat Valenciana, 2004-2007.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4797

Data del DOGV
:   14-07-2004

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2004/6823


Data del document
:   28-06-2004

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Indústria, Comerç i Turisme
    * cooperació administrativa
    * competitivitat
    * modernització de l'empresa
    * centre d'investigació

RESOLUCIÓ de 28 de juny de 2004, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació del Conveni Marc de col·laboració entre la Conselleria d'Indústria, Comerç i Turisme i Redit, per a la posada en marxa del Pla d'Observatoris de Mercat i Tecnològics en els Sectors Productius de la Comunitat Valenciana, 2004-2007. [2004/6823]
  
Subscrit, després de la tramitació prèvia reglamentària, entre la Conselleria d'Indústria, Comerç i Turisme i Redit, el 16 de febrer de 2004, un Conveni Marc de col·laboració per a la posada en marxa del Pla d'Observatoris de Mercat i Tecnològics en els Sectors Productius de la Comunitat Valenciana 2004-2007, i en compliment del que establix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 0367/2004, i que figura com a annex d'esta resolució.
  
València, 28 de juny de 2004.- La directora general de Relacions amb les Corts i Secretariat del Govern: Alida C. Mas Taberner.
  
Conveni marc de col·laboració entre la Conselleria d'Indústria, Comerç iTurisme i Redit, per a la posada en marxa del Pla d'Observatoris de Mercat i Tecnològics en els sectors productius de la Comunitat Valenciana, 2004-2007.
  
 València,16 de febrer de 2004.
  
Reunits
  
D'una part, el senyor Miguel I. Peralta Viñes, conseller d'Indústria, Comerç i Turisme de la Generalitat Valenciana.
  
D'una altra part el senyor Ramón Congost Vallés, vicepresident de la Xarxa d'Instituts Tecnològics de la Comunitat Valenciana (Redit), en virtut de les facultats atorgades per escriptura de poder de data 3 de desembre de 2001, davant del notari de València el senyor Alberto Domingo Puchol, amb el número 5.271 del seu protocol.
  
Exposen
  
1. Que la Conselleria d'Indústria, Comerç i Turisme, en exercici de les competències que li corresponen en matèria de foment i desenvolupament industrial, considera d'interés primordial per al conjunt de l'economia regional la promoció, la diversificació i el desenrotllament dels sectors productius de la Comunitat Valenciana i, en concret, la consolidació i la modernització dels diferents sectors industrials, tant els consolidats com els emergents, considerant-los com a pilars bàsics i agents innovadors de l'estructura productiva industrial.
  
2. Que, amb l'execució del present conveni marc, la Conselleria d'Indústria, Comerç i Turisme fomenta el desenrotllament d'estos sectors industrials, necessaris per a incrementar la competitivitat regional, per la seua influència sobre el conjunt de l'economia en aspectes com ara la seua capacitat productiva i exportadora, de consolidació d'inversions i ocupació, la modernització empresarial i tecnològica i la seua adaptació a les noves condicions internacionals de competència.
  
3. Que, amb la posada en marxa del Pla Valencià d'Observatoris de Mercat i Tecnològics, la Conselleria d'Indústria, Comerç i Turisme vol oferir a les empreses, Instituts Tecnològics, associacions empresarial i la resta d'agents dels respectius sectors industrials, un instrument fonamental per a la identificació i l'aprofitament d'oportunitats de negoci i la implantació de nous elements d'innovació i sistemes estratègics que milloren la competitivitat de les nostres empreses i asseguren el futur dels sectors productius.
  
4. Que entre els fins de Redit es troben l'impuls d'activitats d'interés comú als seus associats, el suport tecnològic i innovador al teixit empresarial de la Comunitat Valenciana i la coordinació de les relacions amb organismes públics i privats.
  
5. Que Redit considera també necessari incrementar la competitivitat de l'economia regional per mitjà d'actuacions que faciliten la identificació de nous nínxols de mercat i oportunitats tecnològiques, que redunden en l'extensió de la innovació en les empreses i la diversificació productiva i comercial del teixit productiu valencià.
  
Vistes les consideracions anteriors, plantejades tant per Redit com per la Conselleria d'Indústria, Comerç i Turisme, esta considera factible i oportú participar en el finançament de les actuacions que deriven del present Conveni Marc, a fi de contribuir a assolir els objectius definits i en forma i el percentatge que es decidisca per mitjà dels corresponents Convenis singulars a subscriure amb els Instituts Tecnològics.
  
Amb el propòsit de fer possible quant antecedix i, especialment, la mútua col·laboració i coordinació d'actuacions entre la Conselleria d'Indústria, Comerç i Turisme i Redit, se subscriu el present Conveni Marc d'acord amb les següents
  
Clàusules
  
Primera. Objecte, naturalesa i model dels observatoris.
  
Constituïx l'objecte del present conveni marc, la col·laboració entre les parts intervinents per a impulsar i implantar el Pla Valencià d'Observatoris de Mercat i Tecnològics durant el període 2004-2007.
  
Estos observatoris seran de caràcter permanent i integral, oferiran servicis d'informació avançada a les empreses adscrites a estos, estaran gestionats pels corresponents Instituts Tecnològics i es basaran en els models de referència que s'establisquen per a la seua implantació i funcionament, amb la necessària adaptació a les característiques de cada sector, a fi d'aconseguir sinergies entre els sectors productius.
  
Segona. Finalitat.
  
La finalitat bàsica dels observatoris serà oferir informació i elaborar indicadors descriptius i analítics tant dels sectors industrials ?consolidats i emergents- i clústers objecte de la seua actuació, com dels seus mercats, de manera que faciliten l'adopció d'estratègies empresarials i la implantació de plans de negoci per part de les empreses i, si és procedent, de les associacions empresarials, i contribuir que les empreses que hi participen orienten les seues estratègies a curt, mitjà i llarg termini cap a la millora de la seua competitivitat i posició en els mercats internacionals.
  
Tercera. Finançament.
  
L'aportació econòmica anual de la Conselleria d'Indústria, Comerç i Turisme es fixarà en funció de les actuacions necessàries per a la constitució, la posada en marxa i el normal funcionament dels Observatoris, aprovades en el marc del present Conveni i a través dels corresponents Convenis singulars a subscriure amb els Instituts Tecnològics socis de Redit, i de la disponibilitat pressupostària de l'exercici corresponent, a càrrec del Programa 722.10 €Ordenació i Promoció Industrial- i a les línies pressupostàries nominatives destinades a este fi.
  
La contribució financera de la Conselleria d'Indústria, Comerç i Turisme es destinarà a la implantació i el funcionament d'Observatoris de Mercat i Tecnològics de caràcter integral i permanent, els quals comprendran ?almenys- els servicis necessaris per al compliment de la clàusula 10a del present Conveni. Esta ajuda financera contribuirà a garantir el caràcter permanent, l'autonomia i el ple funcionament dels Observatoris una vegada cesse esta. Dita aportació financera es reduirà, en percentatge i duració, en el cas d'Observatoris que només presten servicis parcials de la cadena de valor descrita en l'esmentada clàusula, apartat 2n.
  
Quarta. Costos elegibles.
  
1. Els derivats de la contractació de servicis externs per a la realització de les actuacions següents: estudis, anàlisi, recopilació i tractament de la informació i proposta de mesures de millora de la competitivitat i plans estratègics per a les empreses i sectors.
  
2. Despeses del personal de cada Institut Tecnològic destinat a la posada en marxa i funcionament dels Observatoris.
  
3. Despeses de formació, comunicació i difusió de les actuacions dels Observatoris, i també d'adquisició d'informació i documentació.
  
Cinqquena. Implantació dels observatoris.
  
La Conselleria d'Indústria, Comerç i Turisme decidirà aquelles actuacions tendents a la posada en marxa o al desenrotllament dels Observatoris, en aplicació del present Conveni Marc i a través dels corresponents Convenis singulars o altres instruments de col·laboració que se subscriguen a este efecte directament amb els Instituts Tecnològics.
  
Sisena. Beneficiaris.
  
Els destinataris principals i beneficiaris finals dels Observatoris de Mercat i Tecnològics seran les empreses associades o els participants en cada Observatori i, a través de la manera d'accés a la informació obtinguda que s'establisca, la resta d'empreses i agents de cada sector industrial.
  
Setena. Funcions de la Conselleria d'Indústria, Comerç i Turisme.
  
1. Suport a la implantació, el funcionament i el desenrotllament dels Observatoris, a través dels esmentats Convenis singulars que desenvolupen el present Conveni Marc.
  
2. Impuls d'iniciatives de reforç de la competitivitat que contribuïsquen a l'adopció d'estratègies sectorials i, si és procedent, de plans de negoci per part de les empreses.
  
3. Relació i coordinació amb les associacions empresarials i altres entitats ?públiques i privades - per a garantir l'extensió i l'aplicació de les actuacions dels Observatoris, en particular dels plans estratègics que es deriven de les mesures proposades per estos.
  
4. Promoció d'accions de difusió dels Observatoris i de participació de les empreses en estos, a fi d'implicar al major nombre d'empreses i agents de cada sector en l'accés a la informació i en l'adopció de mesures proposades.
  
5. Facilitar informació sobre les línies de cofinançament en vigor, que ajuden a la implantació de les estratègies decidides per les empreses en funció de la informació proporcionada pels Observatoris.
  
Huitena. Funcions generals dels observatoris.
  
Les funcions generals dels Observatoris seran les següents, sense perjuí d'aquelles que s'especifiquen en els Convenis singulars o altres instruments de col·laboració que se subscriguen per a la seua implantació i desenrotllament:
  
1. Recopilació, classificació i ordenació, tractament i interpretació - pels seus propis mitjans o a través de tercers- de la informació necessària per a l'adopció per part de les empreses d'estratègies i, si és procedent, plans de negoci en matèria de logística, producció, distribució i comercialització.
  
2. Elaboració d'anàlisi de caràcter dinàmic i estratègic, definició i desenrotllament d'indicadors i altres ferramentes d'utilitat per a implantar mesures de millora de la competitivitat per part de les empreses, associacions empresarials i altres entitats participants.
  
3. Disseny i proposta d'estratègies i actuacions de racionalització de processos productius, diversificació empresarial i, en general, de millora de la competitivitat, dirigides als agents i empreses dels sectors productius. En particular, proposta de mesures de millora de l'organització, l'estructura productiva i comercial, els elements d'innovació, la modernització tecnològica, la diversificació de productes i els models de cooperació i integració empresarial i de gestió sostenible.
  
Novena. Funcions de Redit.
  
Redit desenvoluparà les següents funcions, relatives al disseny i implantació dels observatoris:
  
1. Assessorament tècnic i col·laboració amb la Conselleria d'Indústria, Comerç i Turisme en l'avaluació de necessitats i estat de situació inicial dels Observatoris i també, si és procedent, labors de coordinació amb els Instituts Tecnològics
  
2. Cooperació amb la Conselleria d'Indústria, Comerç i Turisme i els Instituts Tecnològics, en el seguiment de les actuacions de difusió i comunicació dels resultats de cada Observatori, a fi de garantir la participació de les empreses en els servicis dels Observatoris i d'estendre la utilització de les dades i els indicadors obtinguts al major nombre possible d'empreses.
  
Desena. Observatoris de mercat: Obligacions dels instituts tecnològics.
  
Els instituts tecnològics en els quals es radiquen observatoris de mercat cofinançats per la Conselleria d'Indústria, Comerç i Turisme, realitzaran les contraprestacions següents:
  
1. Realització i presentació d'una memòria justificativa i pressupost indicatiu del cost dels recursos interns i externs necessaris per a la implantació i funcionament de cada Observatori, per a la seua supervisió i, si és procedent, aprovació per la Direcció General d'Indústria i Investigació Aplicada.
  
2. Una vegada implantat i en funcionament el corresponent Observatori, remetre a la Conselleria d'Indústria, Comerç i Turisme i a les empreses associades a este ?per mitjà del procediment que s'establisca- els informes següents:
  
A. Informació bàsica:
  
Informe d'expectatives, amb periodicitat trimestral, estructurat per escalons de la cadena de valor (proveïdors - fabricants - distribuïdors - consumidors). Este Informe recollirà l'evolució conjuntural dels principals indicadors econòmics de cada segment de mercat, que permetrà conéixer les expectatives esperades pel conjunt dels competidors en els pròxims trimestres i facilitarà la realització de previsions per part de les empreses en el curt i mitjà termini.
  
Informes de posició competitiva o de situació estructural, amb periodicitat anual, que permetran a les empreses associades ?a través de l'anàlisi d'indicadors de gestió- conéixer quina és la seua posició competitiva en el mercat respecte als seus competidors.
  
B. Informació avançada:
  
Informe sectorial, amb periodicitat anual, que recollirà la informació que l'empresa necessita per a identificar la seua posició i orientar les seues estratègies globals en el mitjà i llarg termini. Entre l'esmentada informació s'inclourà l'evolució dels principals indicadors econòmics d'àmbit sectorial i del macroentorn relacionat amb l'activitat del sector, les seues principals amenaces i oportunitats, la identificació de tendències i la informació bàsica dels mercats a nivell global per a definir unes adequades estratègies i millorar la competitivitat de les empreses i en definitiva del sector.
  
C. Informació de mercat i distribució::
  
Informe panell sobre consumidors i canals de venda, amb periodicitat semestral o anual, que facilitarà a les empreses l'orientació de les seues estratègies de màrqueting i vendes en el curt i mitjà termini.
  
3. Elaborar i remetre dades i informes sectorials o de segments de mercat i, en particular, aquells necessaris per a qualsevol altre Observatori de caràcter o àmbit global, a requeriment de la Direcció General d'Indústria i Investigació Aplicada
  
4. Organitzar jornades, seminaris, grups de treball i altres activitats de difusió, formació, participació i mobilització de les empreses, i també actuacions pilot de reforç sectorial de la competitivitat, acordades anualment amb la Direcció General d'Indústria i Investigació Aplicada i dirigides a les empreses associades a cada Observatori i, si és procedent, a les restants empreses dels seus respectius sectors industrials.
  
Oonzena. Observatoris tecnològics: obligacions dels instituts tecnològics.
  
Els Instituts Tecnològics en els quals es radiquen Observatoris Tecnològics cofinançats per la Conselleria d'Indústria, Comerç i Turisme, realitzaran les següents contraprestacions.
  
1. Realització i presentació d'una memòria justificativa i pressupost indicatiu del cost dels recursos interns i externs necessaris per a la implantació i el funcionament de cada Observatori, per a la seua supervisió i, si és procedent, aprovació per la Direcció General d'Indústria i Investigació Aplicada.
  
2. Una vegada implantat i en funcionament el corresponent Observatori, remetre a la Conselleria d'Indústria, Comerç i Turisme i a les empreses associades a este ?per mitjà del procediment que s'establisca- els informes següents:
  
2.1. Informes sobre oportunitats tecnològiques, en els quals s'analitzarà l'estat de la tècnica (Monitorització Tecnològica i: el sistema de Vigilància Tecnològica, a través de Butlletins Sectorials).
  
2.2. Mapes / Indicadors d'Evolució Tecnològica, per mitjà de l'anàlisi i el seguiment dels indicadors més significatius del sistema productiu.
  
2.3. Informes tècnics, en els quals es realitzarà prospecció de les tecnologies emergents que produïsquen els majors beneficis econòmics, la millora de la competitivitat i la modernització de processos productius en les empreses.
  
3. Organitzar Jornades, Seminaris, Grups de Treball i altres activitats de difusió, formació, participació i mobilització de les empreses, i també actuacions pilot de reforç tecnològic i de la competitivitat, acordades anualment amb la Direcció General d'Indústria i Investigació Aplicada i dirigides a les empreses associades a cada Observatori i, si és procedent, a les restants empreses dels seus respectius sectors industrials.
  
Dotzena. L'incompliment de les obligacions previstes en el present Conveni en podrà donar lloc a la rescissió per qualsevol de les parts.
  
Tretzena. La vigència del present Conveni ho serà des de la data de la seua firma fins a la seua anul·lació per mutu acord de les parts.
  
I en prova de conformitat les parts atorgants firmen el present document en dos exemplars, al lloc i en la data indicats al principi.
  
El conseller d'Indústria, Comerç i Turisme
  
Miguel I. Peralta Viñes
  
El vicepresident de la Xarxa d'Instituts Tecnològics de la Comunitat Valenciana (Redit)
  
Ramon Congost Vallés